|  |  |  |
| --- | --- | --- |
|  ZnakRZS | Република СрбијаРепублички завод за статистику | ISSN 0353-9555 |
| **САОПШТЕЊЕ** | **СН60** |
| број 191 - год. LXX, 10.07.2020. |  |
| Статистика становништва | СРБ191 СН60 100720 |

**Унутрашње миграције, 2019.**

Током 2019. године 127 421 лице променило је пребивалиште, односно трајно се преселило из једног у друго место (насеље) Републике Србије. Просечна старост лица која су променила пребивалиште је 34,4 године (за мушкарце 34,8 година, а за жене 34,0 година).

Посматрано по регионима Републике Србије, Београдски регион и Регион Војводине су у 2019. години имали позитиван миграциони салдо.

У Републици Србији у 2019. години највише особа се селило из једне у другу општину/град унутар исте области (38,3%), а најмање из једног у друго насеље у оквиру исте општине/града (24,3%).

Највећи број пресељења остварен је на територији Београдске области, и то 52 964 (41,6%) досељена лица и 45 240 (35,5%) одсељених лица. Београдска, Јужнобачка, Севернобачка и Нишавска област су оствариле позитиван миграциони салдо.

Посматрано на нивоу општина/градова, тек у 35 општина/градова је у 2019. години позитиван миграциони салдо, док је у једној миграциони салдо једнак нули, a у 133 општине/града миграциони салдо je негативан.

Са становишта економске активности, 60% миграната су издржавана лица, 32% су активна лица, док је удео лица са личним приходом 8%.

Графикон 1. Лица која су променила пребивалиште у Републици Србији, по старости и полу, 2019.

Графикон 2. Миграциони салдо по регионима Републике Србије, 2019.

Табела 1. Лица која су променила пребивалиште у Републици Србији, према подручју досељења/одсељења, 2019.

|  |  |  |  |  |
| --- | --- | --- | --- | --- |
|   | Досељени | Одсељени | Миграциони салдо | Пресељено становништво унутар области |
| укупно | из друге области | укупно | у другу област | из општина/ градова исте области | из другог насеља исте општине/ града |
| **РЕПУБЛИКА СРБИЈА** | 127421 | 47627 | 127421 | 47627 | 0 | 48859 | 30935 |
| Београдска област (Град Београд) | 52964 | 16856 | 45240 | 9132 | 7724 | 32628 | 3480 |
| Западнобачка област  | 2090 | 1036 | 2490 | 1436 | -400 | 304 | 750 |
| Јужнобанатска област | 3709 | 1630 | 3820 | 1741 | -111 | 870 | 1209 |
| Јужнобачка област | 12131 | 5363 | 10381 | 3613 | 1750 | 4326 | 2442 |
| Севернобанатска област | 1718 | 783 | 1931 | 996 | -213 | 370 | 565 |
| Севернобачка област | 2373 | 1090 | 2306 | 1023 | 67 | 254 | 1029 |
| Средњобанатска област | 2142 | 1049 | 2652 | 1559 | -510 | 437 | 656 |
| Сремска област | 4566 | 2287 | 4630 | 2351 | -64 | 655 | 1624 |
| Златиборска област | 3342 | 1257 | 4561 | 2476 | -1219 | 752 | 1333 |
| Колубарска област | 2397 | 1060 | 2580 | 1243 | -183 | 375 | 962 |
| Мачванска област | 5218 | 1473 | 6125 | 2380 | -907 | 854 | 2891 |
| Моравичка област | 2982 | 1032 | 3350 | 1400 | -368 | 339 | 1611 |
| Поморавска област | 3076 | 1035 | 3482 | 1441 | -406 | 615 | 1426 |
| Расинска област | 2677 | 932 | 3252 | 1507 | -575 | 376 | 1369 |
| Рашка област | 3729 | 1155 | 4346 | 1772 | -617 | 528 | 2046 |
| Шумадијска област | 3115 | 1454 | 3437 | 1776 | -322 | 594 | 1067 |
| Борска област | 1630 | 652 | 2127 | 1149 | -497 | 217 | 761 |
| Браничевска област | 2513 | 840 | 2982 | 1309 | -469 | 738 | 935 |
| Зајечарска област | 1634 | 799 | 1758 | 923 | -124 | 173 | 662 |
| Јабланичка област | 2313 | 896 | 3069 | 1652 | -756 | 353 | 1064 |
| Нишавска област | 5378 | 2553 | 5146 | 2321 | 232 | 2116 | 709 |
| Пиротска област | 938 | 398 | 1167 | 627 | -229 | 126 | 414 |
| Подунавска област | 1733 | 917 | 2360 | 1544 | -627 | 171 | 645 |
| Пчињска област | 1904 | 499 | 2670 | 1265 | -766 | 533 | 872 |

**Миграционо кретање у Републици Србији, 2015–2019.**

У периоду 2015–2019. године једино је Београдски регион остварио позитиван миграциони салдо, који на годишњем нивоу износи око 7 000 лица, и доприноси расту броја становника овог региона.

Регион Војводине у последњих пет година бележи негативну вредност миграционог салда само у 2016. години. Највећа позитивна вредност миграционог салда забележена је 2017. године и износила је 670, а негативна вредност миграционог салда 2016. године износила је -158.

Из Региона Шумадије и Западне Србије у периоду од 2015. до 2019. године константно је већи број одсељених у односу на досељена лица. Миграциони салдо је негативан, и просечно годишње износи око -4 000, што значи да овај регион само на основу механичке компоненте (унутрашњих миграција) губи 4 000 становника.

Регион Јужне и Источне Србије у периоду од 2015. до 2019. има негативну вредност миграционог салда, који просечно годишње износи око -3 000, што утиче на смањење броја становника овог региона.

Табела 2. Лица која су променила пребивалиште у Републици Србији, према регионима, 2015–2019.

|  |  |  |  |  |  |
| --- | --- | --- | --- | --- | --- |
|   | 2015 | 2016 | 2017 | 2018 | 2019 |
| **Београдски регион** |
| Досељени | 51548 | 50971 | 49494 | 50982 | 52964 |
| Одсељени | 44239 | 44467 | 43057 | 44004 | 45240 |
| Миграциони салдо | 7309 | 6504 | 6437 | 6978 | 7724 |
| **Регион Војводине** |
| Досељени | 28105 | 27960 | 27362 | 27772 | 28729 |
| Одсељени | 28056 | 28118 | 26692 | 27464 | 28210 |
| Миграциони салдо | 49 | -158 | 670 | 308 | 519 |
| **Регион Шумадије и Западне Србије** |
| Досељени | 26173 | 27446 | 24964 | 25056 | 26536 |
| Одсељени | 30478 | 30922 | 29051 | 29106 | 31133 |
| Миграциони салдо | -4305 | -3476 | -4087 | -4050 | -4597 |
| **Регион Јужне и Источне Србије** |
| Досељени | 19189 | 19305 | 18535 | 18383 | 19192 |
| Одсељени | 22242 | 22175 | 21555 | 21619 | 22838 |
| Миграциони салдо | -3053 | -2870 | -3020 | -3236 | -3646 |
| **Регион Косово и Метохија** |
| Укупно | ... | ... | ... | ... | ... |

**Методолошка објашњења**

Унутрашње миграције становништва представљају годишње истраживање које обухвата основне демографске податке о лицима која су променила пребивалиште, односно трајно су се преселила из свог досадашњег места (насеља) сталног становања у друго место (насеље) унутар граница Републике Србије. За прикупљање података о лицима која су променила пребивалиште надлежно је Министарство унутрашњих послова.

Према Закону о пребивалишту и боравишту грађана („Службени гласник РС“, број 87/2011), *пребивалиштем* се сматра „место у коме се грађанин настанио са намером да у њему стално живи, односно место у коме се налази центар његових животних активности, професионалних, економских, социјалних и других веза које доказују његову трајну повезаност с местом у коме се настанио“.

*Миграциони салдо* *становништва* представља разлику броја досељеног и броја одсељеног становништва на одређеној територији.

Републички завод за статистику од 1998. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
| Контакт: gordana.bjelobrk@stat.gov.rs. тел.: 011 24-12-922, локал: 372 Издаје и штампа: Републички завод за статистику, 11 050 Београд, Милана Ракића 5Tел.: 011 24-12-922 (централа) • Tелефакс: 011 24-11-260 • www.stat.gov.rsОдговара: др Миладин Ковачевић, директорTираж: 20 ● Периодика излажења: годишња |